ՀԻՄՆԱՎՈՐՈՒՄ

«ԿԱՆԱՆՑ ԻՐԱՎՈՒՆՔՆԵՐԻ ՏՈՒՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆ ՇԱՀԱՌՈՒ ՎԱՐԴՈՒՀԻ ՑՈԼԱԿՅԱՆԻ ՆԱԽԱՁԵՌՆՈՒԹՅԱՄԲ ԲԱԿԱՅԻՆ ԽԱՂԵՐ ԵՎ ՆՍՏԱՐԱՆ ՁԵՌՔ ԲԵՐԵԼՈՒ ՆՊԱՏԱԿՈՎ «ՄԱԳՆՈՆ» ԲԲԸ-ԻՆ ԳՈՒՄԱՐ ՏՐԱՄԱԴՐԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ

Ի պատասխան «Կանանց իրավունքների տուն» հասարակական կազմակերպության շահառու Վարդուհի Ցոլակյանի 2022 թվականի դեկտեմբերի 01-ի դիմումի, Հայաստանի Հանրապետության Շիրակի մարզի Ախուրյան համայնքի ղեկավարը տվել է իր համաձայնությունն առ այն, որ Գետք բնակավայրում համայնքային սեփականություն հանդիսացող հողատարածքի վրա կառուցված խաղահրապարակում տեղադրվեն խաղասարքեր (2022 թվականի դեկտեմբերի 05-ի թիվ 5587/22 տեղեկանք): Մասնակցելով դրամաշնորհային ծրագրին՝ Վարդուհի Ցոլակյանը ստացել է հազար հինգհարյուր դոլարին համարժեք ՀՀ դրամ, թվով երեք խաղասարքեր և նստարան ձեռք բերելու համար, սակայն շահած գումարը չի բավականացնում երրորդ խաղասարքը ձեռք բերելու համար: «Մագնոն» ԲԲ ընկերության կողմից ներկայացված գնառաջարկով երեք խաղասարքերն ու նստարանը միասին արժեն 900 000 (ինն հարյուր հազար) ՀՀ դրամ:

Ուստի առաջացել է անհրաժեշտություն մշակել և ավագանու քննարկմանը ներկայացնել սույն նախագիծը,վերը նշած ընկերությանը 300 000 (երեք հարյուր հազար) ՀՀ դրամ դրամ տրամադրելու վերաբերյալ:

Հայաստանի Հանրապետության

Շիրակի մարզի Ախուրյան

Համայնքի ղեկավար՝ Արծրունի Իգիթյան